Chitose, Hokkaido

Ti  ket ti maysa a siudad a mabirukan iti Subprepektura ti Ishikari, Hokkaido, Hapon, ken ayan ti Eropuerto ti Baro a Chitose , ti kadakelan nga internasional nga eropuerto idiay Hokkaido ken ti kaasitgan nga eropuerto iti Sapporo, ken ti pay kaarruba a Chitose Air Base.

Manipud idi Mayo 1, 2017, ti siudad ket addaan it inakarkulo a populasion iti 96,580, kadagiti 48,485 a sangkabalayan, ken ti densidad ti populasion iti 155 a tattao tunggal maysa a km2. Thi dagup a kalawa ket 594.95 km2. Ti siudad ket napundar idi Hulio 1, 1958. Ti siudad ket naindayegan gapu ti kaadda iti Pagoda ti Kappia, a binangon babaen ti urnos ti Hapon a Budista a Nipponzan Myohoji idi 1978.

Pakasaritaan 
 1880: Napundar ti Purok ti Chitose (binukel dagiti panagtitipon dagiti lokalidad ti Chitose, Osatsu, Usakumai, Rankoshi, Izari, Shimamatsu).
 1897: Simmina ti Purok ti Eniwa (binukel dagiti lokalidad ti Izari ken Shimamatsu) (itan ket siudad).
 1915: Nagbalin a Maikadua a Klase a Munisipalidad ti Chitose (binukel dagiti lokalidad ti  Chitose, Osatsu, Usakumai, Rankoshi).
 1939: Nagbalin nga Umuna a Klase a Munisipalidad ti Chitose.
 1942: Nagbalin nga ili ti Chitose.
 Kalpasan ti WWII – Nangsangaili ti Chitose ti kuartel ti Eropuers ti Estados Unidos.
 Hulio 1, 1958: Nagbalin a siudad ti Chitose.

Heograpia 
Ti Chitose ket maysa kadagiti sumrekan iti Nailian a Parke ti Shikotsu-Toya, Danaw Shikotsu ken Bantay Tarumae. Ti siudad ket beddengan babaen ti Eniwa iti amianan ken babaen ti Tomakomai iti abagatan.

Taudan ti nagan 

Iti pagsasao nga Ainu, kasisigud idi a tinawtawagan ti Chitose iti shikot, a ti kayatna a sawen t ket ti dakkel a depresion wenno awan linaon, kas ti Danaw Shikotsu a daytoy ket maysa a kaldera a danaw. Iti Hapon, ti unina daytoy ket kasla , isu a nabaliwan daytoy iti Chitose.

Klima 
Dagiti kapudotan ken kalamiisan a temperatura a nairehistro ket 34.2 °C ken -30.7 °C.

Ekonomia 
Mapatpataray ti China Airlines iti opisinana iti Sapporo iti maikatlo a padsaaran ti pasdek ti eropuerto.

Ti kompania ti eroplano iti Hokkaido Air System ket naikuartel idi iti Eropuerto ti Baro a Chitose idiay Chitose. Ti kangatuan nga opisnana itan ket adda iti tagikua ti Eropuerto ti Okadama idiay Higashi-ku, Sapporo.

Pagluganan

Tangatang 
 Eropuerto ti Baro a Chitose

Perokaril 
Agtaray ti Nangruna a Linia ti Muroran babaen iti daya ti siudad ngem awan iti estasion.
Linia Chitose : Bibi – Minami-Chitose – Chitose – Osatsu
Linia Chitose (sanga a linia) : Minami-Chitose – Eropuerto Baro a Chitose
Sekishō Line : Minami-Chitose

Kalsada 
Maserrekan ti Chitose babaen dagiti dua nga expressways nga agraman iti maysa nga interchange iti laud ket ti maysa pay iti amianan iti sabali nga expressway ken ti pagtumpungan ti Chitose-Eniwa a maikapet iti Akindaya nga Hokkaido Expressway iti amianan a laud. Maisilpo pay ti Chitose babaen ti Naailian a Rota 36, Nailian a Rota 274, Nailian a Rota 276, Nailian a Rota 337, ken Nailian a Rota 453.

Edukasion 
Ti Chitose ket addaa iti maysa nga unibersidad, dua a high school, dagiti 18 nga eskuela ti junior high, ken dagiti 10 nga eskuela ti elementaria

Dagiti unibersidad 
 Instituto ti Siensia ken Teknolohia ti Chitose

Dagiti High school 
 Hokkaido Chitose High School
 Hokkaido Chitose Hokuyou High School

Dagiti kabsat a siudad 
Ti Chitose ket addaan kadagiti relasion a kabsat a siudad iti:
 Anchorage, Alaska, Estados Unidos (manipud idi 1968)
 Ibusuki, Kagoshima, Hapon (manipud idi 1994)
 Kongsberg, Norwega (manipud idi 1988)
 Changchun, Jilin, Tsina (manipud idi 2004)

Dagiti nagibasaran

Dagiti akinruar a silpo 

Opisial a website 

Dagiti siudad ti Hokkaido